แมชชีนชอปเรเคิดส์

แมชชีนชอปเรเคิดส์ () เป็นค่ายเพลงที่ก่อตั้งขึ้นโดยสมาชิกของวงดนตรีร็อกชาวอเมริกัน ลิงคินพาร์ก ได้แก่ แบรด เดลสัน และ ไมค์ ชิโนะดะ ค่ายเพลงนี้มีชื่อเดิมที่รู้จักกันว่า "เดอะชิโนะดะอิมพรินต์" (The Shinoda Imprint) โดยนำมาจากชื่อของ ไมค์ ชิโนะดะ และได้เปลี่ยนชื่อเป็นชื่อใหม่ในปี พ.ศ. 2545 เนื่องด้วยสมาชิกวงลิงคินพาร์กคนอื่นได้เข้ามามีส่วนร่วมในการทำงานมากขึ้น ไมค์ ชิโนะดะ และ แบรด เดลสัน ได้พัฒนาให้ค่ายเพลงเป็น โปรดิวเซอร์เพลง และ ฝ่ายคัดสรรและพัฒนาศิลปิน ตามลำดับ โดยในปัจจุบันค่ายเพลงนี้กำลังอยู่ในช่วงหยุดชะงัก

 ศิลปินในสังกัด 
ศิลปินส่วนหนึ่งที่อยู่ในสังกัดแมชชีนชอปเรเคิดดิงส์:
 ลิงคินพาร์ก (Linkin Park)
 โนคอนสเควนซ์ (No Consequence)
 แอลเอ็นดีเอ็น (LNDN)

ศิลปินก่อนหน้าที่เซ็นสัญญากับค่ายเพลง:
 ฟอร์ตไมเนอร์ (Fort Minor, อยู่ในช่วงหยุดชะงัก)
 สไตลส์ออฟบียอนด์ (Styles of Beyond)
 สกายลาร์เกรย์ (Skylar Grey, เดิมรู้จักในชื่อ ฮอลลี บรูก)
 ซิมพลิสติก (Simplistic)
 เดอะโรสวูดฟอลล์ (The Rosewood Fall)
 โนวอร์นนิง (No Warning)

 การหยุดชะงัก 
ไมค์ ชิโนะดะ ได้กล่าวในบล็อกของเขาว่า ในเดือนมกราคม พ.ศ. 2552 แมชชีนชอปเรเคิดดิงส์จะอยู่ในช่วงหยุดชะงัก เนื่องจากความขัดแย้งระหว่างค่ายเพลงกับบริษัทแม่ วอร์เนอร์บราเธอร์สเรเคิดส์ โดยในวันที่ 23 พฤษภาคม พ.ศ. 2553 ไมค์ได้กล่าวว่าอาจจะเป็นไปได้ที่จะมีการออกจำหน่ายผลงานใหม่ และกำลังมองหาศิลปินในประเทศสหราชอาณาจักร

 อ้างอิง 

 แหล่งข้อมูลอื่น
 เว็บไซต์อย่างเป็นทางการ 
 แมชชีนชอปมาร์เกตติง 
 มายสเปซของแมชชีนชอปมาร์เกตติง 
 หน้าเฟซบุ๊กของแมชชีนชอป 

หมวดหมู่:ค่ายเพลงอเมริกัน